
CONCLUSIONUM QUAE IN PLERISQUE ACTIS IN HOC VOLUMINE CONTENTIS 
ADNOTATAE SUNT, QUORUM MATERIA IN SINGULIS AOTIS, 
AMPLE EXPOSITA, VEL DECLARATA REPERITUR. 


Eaz autem conclusiones sub sequentibus verbis comprehenduntar. 


Aperitio oris 

Arbitri 

Canonicus 

Canonicus quoad insignia 

Canonicus quoad reditus 

Canonicus ouvad residentiam 

Capitulum quoad statuta 

Cappellania ecclesiastica 

‘Clericus quoad facultatem ad- 
vocandi 


Slericus quoad exercitium me- 


Distributiones quotidianae 
Ecclesia collegiata 

Episcopus quoad ss, Ordines 
Episcopus quoad testamentum 
Exequiae quoad lumina 
ludex 

lura canonicalia 

lura parochialia 

Legatum pium 

Matrimonium 

Matrimonium quoad procura- 


Missa 

Parochus quoad famulas 

Parochus quoad remotionem 

Paroecia quoad concursum 

Paroecia quoad dismembra- 
tionem 

Patrinus 

Pensio ecclesiastica 

Pontifex quoad confirmatio- 
nem 

Rescripta R. Pontificis 


dicinae torem 


Aperitio oris 


Oris aperitio conceditur tantum 
si evidenter constiterit, Constitu- 
tiones Pontificis infici labe et vitio 

| subreptionis et obreptionis; ita ut 


in eisdem edendis Pontifex deceptus 


el circumventus fuerit pag. 135.° 


Arbitri 


Praeter iudicinm proprie di- 
clum, quod omnino necessarium 
‘est, et est proprium eorum, qui 
| publica iddicandi auctoritate prae- 
'diti sunt, adest et alia quaedam 
contendendi ratio, quae extra iu- 
‘risdictionis necessitatem ponitur. 
| pag. 109. 
| Haec secunda contendendi ra- 
Ftio, quae ad sopiendas lites per- 
‘linet, ponitur apud eos, ad quos 
€X consensu et compromisso itur; 
Quique iudices compromissarii, et 
ipleramque arbitri nominantur. ib. 


Vicarii Parochiales 


Hoc voluntarium iudicium, quod 
ex re arbitrium, ex facto autem liti- 
gatorum compromissum, ita dicitur 
quia litigatores compromittere, idest 
simul et invicem poenam promit- 
tere solent, quatenus quis eorum 
arbitri sententiae non steterit. ibid. 

Quamobrem ne iuridiro desti- 
tuatur valore arbitrorum iudicium, 
compromissum praecedat oportet 
inter partes litigantes et arbitros: 
in quo compromisso, sive scriptis 
redaclo, sive verbis, contineri de- 
bent omnes controversiae definien- 
dae cum propriis adiunctis. ibid. 

Requiritur etiam, ad validitatem 
compromissi, ut praecise determi- 
netur tempus intra quod arbitri 
proferant sententiam, et ut consti- 
tuatur an sententia eadem_ parere 
debeat effectus decreti irrevocabilis: 
quod exprimitur per formulam - 
remota quacumque «appellatione. 
pag. 1410. 

Canonicus 


Canonici veri sunt qui, prae- 
ter canoniam, seu ius spirituale 
promanans ex electione in fratrem, 
habent etiam stallum in choro et 
vocem in capitulo. pag. 494. 

li vero praebendati, qui hi- 
sce requisitis substantialibus careant, 
nullo possunt modo canonici dici, 
sed recensendos esse inter meros 
honorarios, tum ius, tum iurispru- 
dentia innuunt. ibid. 

Veros canonicos ex iure ad fre- 
quentiam excitari per distributiones 
quotidianas et ad residentiam teneri, 
ait. Trident.. Sess. 24 cap. 12 de 
ref. « Non liceat vigore cuiusli- 
bet statuti aut consuetudinis, ul- 
tra tres menses ab tisdem Ecclesiis 
quolibet anno abesse. » ibid, 


Canonicus quoad insignia 


Romani Pontificis auctoritati re- 
servatum est Canonicis concedere 
habitus et insignia in choro gestan- 
da, istorumque colores decernere. 
pag. 282. 

Qua de re Episcopi eoque mi- 
nus laici, etiam regia auctoritate ful-- 
gentes, nihil hisce in rebus consti- 
tuere valent. ibid. 

Capitulum cathedralis prohibere 
potest quominus capitulum Colle- 
giatae eadem gestet insignia. ibid. 


Canonicus quoad reditus 


Duae sant redituum species quae 
Canonicis obveniunt: altera nempe 
ex praebenda, altera ex quotidianis 
distributionibus: redditus primae 


speciei dividuntur ratione beneficii, 
nullo habito respactu ad servitium; 
secundae specie: redditus solent 
quotidie distribui clericis, qui sta. 
tis horis intersunt divinis officiis. 
pag. 8. 


Canonicus, quoad reside=:tiam 


Ecclesiae universalis, aut pro- 
priae atilitas vel. gravis infirmi- 
tas excusant praebendatum a re- 
sidentia et chori servitio. p. 4103. 

Ait enim trid. Sess. 21 cap. 12 
de ref. quod obtinentes dignitates, 
canonicatus, praebendas, aut portio- 
nes nequeant abesse a choro, ultra 
tres menses, vigore cuiuslibet sta- 
tuti aut consuetudinis. pag. 375. 

lus quod in Capitulis primae 
Dignitati inest celebrandi missas 
pontificales aliasque functiones so- 
leinnes peragendi, absente vel im- 
pedito Praelato, censetur potius onus 
vel obligationem tali dignitati inhae- 
rentem, praeler munus alternandi 
per hebdomadas cum ceteris cano- 
nicis. ibid. 

Capitulum quoad statuta 


Cum ex cap. 1 de ,reg. iuris 
omnis res per quascumque nascilur 
causas per easdem et dissolvatur, 
ambigi nequit quod canonici pos- 
sint immutare, declarare, revocare 
statuta a se condita, dummodo ea- 
dem solemnitas in his intercedat, 
quae anteactis decretis intercessil. 
pag. 373. 

Capitulum, ex s. Rota, acceden- 
te Ordinarii consensu, nedum fa 

cere statuta valet quae chori ordi- 
nalionem respiciant, sed alia quo- 
que maiora, quae statum ecclesiac 
concernant. tid, 


Cappellania ecclesiastica 


Notae praecipuae quae comitan- 
tur cappellanias ecclesiasticas duae 
sunt: nempe ut in canonica earum- 
dem fundatione episcopale decre- 
tum erectionis, et in illarum col- 
lalione accedant bullae episcopales 
pro canonica possessione. pag. 450. 

Ad vindicandam ecclesiasticam 
cappellaniae qualitatem quoties du- 
bium adsit, vel quoties tabulae fun- 
dationis reperiri nequeant, sufficit, 
ex communi canonistarum senten- 
tia, quod Antistes per quadraginta 
saltem annos canonicam dederit in- 
slitutionem. ibid. 

Cappellania praefatis praedita 
hotis beneficio ecclesiastico omni- 
No aequiparatur; et ideo institutus 
in huiusmodi cappellaniam ravi 
obstringitur obligatione vestes ge- 
standi clericales. pag. 454. 

Obtinentes beneficium ecclesia- 
sticum, deferre debent habitum cle- 
ricalem, ordini ac dignitati con- 
gruentem, et iuxta Episcopi man- 
datum; ita ut iidem obstringi pos- 
sint ab Ordinario ad id peragen- 
dum, etiam officiorum, et benefi- 
cioruam privatione. tbid. 


Clericus quoad facultatem 
advocandi 


Advocare apud saecularia tribu- 


halia, non est ila alienum a ss. ca- a dica percipiendo levari possit. ibid. 


nonibus, ut nunquam id liceat sa- 
cris ordinibus auctis; dum iidem 
ss. canones aliquam faciant exceptio- 
hem, praecipue si clerici sufficienti 
careant substentatione. pag. 229. 

Ex Benedicto XIV De Synod. 
Dioec, lib. 13, c. 10, n. 12 eruitur, 
indulgeri Sacerdoti saeculari, qui 
scientiae el iuris peritiae famam 
sibi comparavit, ut in laicalibus tri- 
bunalibus agat causas civiles et cri- 
minales; dummodo in his scribat 
tantum ad defensionem. pag. 230. 

Advocare autem in causa san- 
guinis, ob periculum irregularitatis, 
et contra ecclesiam, a qua habet 
clericus beneficium, propter ingra- 
titudinem, praeferre videtur dede- 
cus ecclesiastici status, ob quod cle- 
rici omnino repellantur ab eiusmodi 
muniis exercendis. ibid. 

Clericus quoad exercitium 

medicinae 

Indultum Apostolicum pro exer 
citio artis medicae peti potest quan- 
do in postulante adsint causae, qui- 
bus ab Apostolica Sede concedi 
solet. pag. 542. 

Uti legitima dispensationis cau- 
sa pro clerico saeculari affertur, 
civitatem, oppidum, pagum in yai 
bus Clericus artem profiteri cupit, 
destitui penitus saeculari medico, 
facultate huiusmodi satis instructo, 
pag. 843. 

Alia pro dispensatione obti- 
nenda causa desumitur ex clerici 
ipsiusque familiae egestate, quae 
nonnisi honesto lucro, ex arte me- 

Distributiones quotidianas 

Canonici a choro absentes nulli- 
mode facere suas possunt distribu- 
liones quotidianas, quae debentur 
lantum interessentibus choro statis 
horis. pag. 204. 

Nam quotidianae distributiones 
a iure inductae sunt ratione labo- 
ris et choralis servitii: nempe ut 
spe pais quotidiani, etiam tardi et 
negligentes fierent in choro assidui. 
ihid. 

Distributiones quotidianae, quae 
sunt portiones ecclesiasticorum re- 
dituum, obveniunt tantum clericis, 
qui statutis horis intersuat divinis 
officiis. pag. 504. 

Harum enim est natura ut eae- 
dem non debeantur his qui ficte 
el per iuris interpretalionem, sed 
his tantum qui vere statis horis in- 
terfuerint. ibid. 

Altamen ex iure excipiuntur ab 
hac regula praebendati illi quibus 
cura animarum immineat; nam pro 
tempore quo in curala Kvclesia re- 
sident et ministrant tamquam prae- 
sentes et divinis interessentes ha- 
bentur. ibid. 

Huiusmodi vero iuris fictio pro- 
dest ex DD. sententia tantum cano- 
nicis qui canonicatum possident, 
cui adnexa sit cura animarum; non 
illis, quibus per accidens hoc onus 
superadditum fuerit. ibid. 

Etiam ex praxi S. C. Concili 
idem erui posse videturs quia sem- 
per dicitur lucrari distributiones 
valere qui: animarum incumbunt 
curae; quae tamen immineat vel ad- 


nexa sit eorumdem dignitatibus vel 
praebendis; quia hoc in casu distri- 
butiones cedunt loco congruae. ib. 

lugis S.C. Concilii est pra- 
xis denegandi quotidianas distribu- 
liones iis qui a choro absunt ob 
munus, ex quo lucrum percipiunt; 
ne eadem persona duplex emolu- 
mentum propter unicum officium 
lucretur. ibid. 


Ecclesia collegiata 


Stallam, sigillum, et appellatio 
Collegiatae haud sunt certa signa, 
quibus secure dignosci possit an 
aliqua Ecclesia sit reapse Collegia- 
la; praesertim si desint beneficia 
collativa, erecta in titulum. p. 195. 


Episcopus quoad ss. Ordines 


Nullus Episcopus alienum sub- 
ditum ad ss. Ordines promovere 
potest, nisi post litteras dimissoria- 
les, aut testimoniales a proprio Epi- 
scopo obtentas. pag. 264. 

Id .innuitur a veteri Ecclesiae 
disciplina, et a recentiori, et prae- 
cipue ab Innocentio XII, qui in 
Bulla Speculatores, ad hoc data, 
collegit, confirmavit et ampliavit 
quidquid hac super re a iure con- 
stitutum fuerat et a §. C. C. de- 
claratum prodiit. ibid. 

Huic disciplinae rigori, causam 
dederunt scandala, abusus, fraudes, 
et sacrilega illorum impudentia, 
qui ab alienis Episcopis susciperent 
sacros ordines, a propriis denegatos, 
aliquibus obstantibus impedimentis. 
ibid. 

Uti essentiale habetur ad contra- 
hendum domicilium, quoad ordines 
recipiendos, modus a Constit. Spe- 
culatores praescriptus: quod nempe 
quis per decennium, aut per con- 
siderabile habitationis tempus, in 
aliquo loco commorando, animum 
ostenderit ibi perpetuo manendi; 
et in utroque casu iureiurando af- 
firmet sese realiter huiusmodi ani- 
mum habere. ibid. 

Proprii dicuntur subditi quoad 
ordines recipiendos, vel per bene- 
ficium assecutum, vel per originem, 
vel per domicilium, vel per fami- 
liaritatem cum Episcopis; ita ut 
Episcopus qui ordinaret non suos, 
absque litteris dimissorialibus, aut 
suos ralione domicilii, beneficii et 
familiaritatis absque litteris testimo- 
nialibus, Ordinans et ordinatus poe- 
has incurrerent a iure constitutas. 
pag. 262. 


Episcopus quoad testamentum 


Ex cap. 1 de testamentis con- 
cessum est facere testa- 
mentum de omnibus quae ecclesia- 
stick proventus naluram non habents 
ceu. sunt quae eisdem clericis ob- 
venerunt ex paterna successione, 
aut cognalionis intuilu, aut quae 
dono acceperunt. pag. 460. 

Quamplurimi canonistae censue- 
runt s. Pium V non aliter consti- 
luisse de sacris supellectilibus; nem- 
pe disposuisse per Constitutionem 
Romani Pontificis de illa sacra su- 
Pellectili, ex fructibus beneficiorum 
acquisila, non vero de acquisita ev 


clericis 


569 
privato patrimonio, aut alio priva- 
to lucro. ibid. 

Huiusmodi sententia confirma- 
tionem recipit per Constitutionem 
Cum illud Pii IX; quae lata fuit ad 
praecidendas omnes dubitationes hac 
super re, omnesque controversia- 
rum causas; nam decernitur non 
deberi Cathedralibus Ecclesiis ea 
omnia utensilia quae comparata fue- 
re bonis non pertinentibus ad Evcle- 
siam, quaeque non constet donata 
fuisse Ecclesiae. ibid. 


Exequiae quoad lumina 


In exequiis et funeribus lumi- 
na deferenda et campanas_pulsan- 
das esse ex antiquissimo Ecclesiae 
ritu descendit. pag. 5514. 

Per lumina enim defunctis ob- 
sequium exhibetur: quoniam cre- 
dimus eorum membra fuisse tem- 
pla Spiritus Sancti: mysteriumque 
significamus quia credimus eorum 
animas dono immortalitatis gaude- 
re, el corpora expectare resurre- 
ctionem ad perpetuam fruendam 
lucem. ibid, 

Ecclesia, quae iure sepeliendi 
pollent, ius illud exercere possunt in 
publico coemeterio ; ex quo lit ul 
ecclesia tumulans possit officium 
funebre explere dum ad coemete- 
rium cadavera deferuntur, sequen- 
do ecclesiasticum ritum, quoad fieri 
possit, dummodo vitetur pompa 
pag. 5852. 

Iudex 


ludicis recusatio res est magni 
Womenti , quae nonnisi gravissi- 

mis de causis excipi meretur. pag. 
336. 

Pro iudice recusando una ex 
causis legitimis est aperta iudicis 
inimicitia contra reum. thid. 

Verum non ex quocumque ad- 
versi animi iudicio ob alias causas, 
vel ex reprobatione alicuius operis 
vel opinionis rei conventi, talis 
iudicis inimicitia est admittenda, 
quae ipsum iudicium ferendi inca- 
pacem efficiat. ibid. 

Multo magis levia indicia non 
sufficiunt pro remotione Assessoris, 
qui non est de iudicibus senten- 
liam proferentibus, sed tantum con- 
siliarii munus explet. pag. 337. 

Nec testes sunt recusandi ob 
vaga inimicitiae indicia; praesertim 
si agalur de viro sceteroquin pro- 
bitate ac honestate insigni. ibid. 

Appellatio datur a sententia in- 
terlocutoria vel etiam ordinatoria, 
quae utcumque, etiam indirecte 
causae meritum afficiat. ibid. 

Itaque si magnum causae pun- 
ctum sit in probatione facti, factum 
autem nonnisi per testes probari 
possit, a sententia quae vel suspe- 
clum testem admittat, vel inductos 
ab imputato testes reiiciat, merito 
appellatio interponitur. ibid. 

Quum invitus reus in iudicium 
rapiatur, ideo oportet eu vocare 
ad iudicem, cui ius est eun. vo- 
candi et cogendi: sive vocandus et 
reus ad iudicem proprium, qui in 
reum habeat iurisdictionem. p. 479. 

Dantur tamen ex iure, etiam reo 
arma ad se defendendum; quia hie 


uti valet exceptionibus ad iudicem 
declinandum, vel iudicium diffe- 
rendum. ibid. 

Reus declinare potest iudicem 
duabus ex causiss nempe uti in- 
competentem aut illegitimum; vel 
quia suspectus sit ex gravibus ini- 
micitiis cum ipso reo; sed onus 
reo incumbit probandi, eiusmodi 
exceptiones levi cuilibet haud in- 
niti causae, sed legitimae et ratio 
nabili; aliter exceptio reiicitur a iu- 
dice recusato. ibid. 


Iura canonicalia 


In quolibet canonicatu duo di- 
stinguuntur, nempe canonia et prae- 
benda: canonia investito confert 
certa iura in canonicatu; ita ut si 
ista iura denegentur, canonicus de- 
spoliaretur essentialibus requisitis 
eiusdem canonicatus; praebenda au- 
tem diversimode dimetiri potest 
quia dependet a privatorum elar- 
gitionibus. pag. 327. 

Hine differre inter se canoniam 
et praebendam patet; quia canonia 
est ius habendi sedem in choro, el 
vocem in capitulo ex electione in 
fratrem; praebenda autem ex se non 
habet sedem in choro. ibid. 

In controversiis horum iurium, 
difficultatem adimunt antiqua ere- 
clio et prudens observantia, quae 
cum iure. communi et canoniae 


principiis concordet ; nam obser- 
vantia etsi difformis, seu etiam varie 
modo sequuta, remanet sub di- 
spositione iuris communis, ibid. 
Dispensatio ab operibus haud 

secum fert iurium abrogationem 
et officiorum: quia gratia in discri- 
men obtinentis verti nequit, et quia 
si causa finalis dispensationis cesset, 
onera et officia implenda sunt. 
pag. 328. 


Iura parochialia 


Parochus in sua Ecclesia repu- 
tatur Praelatus, aut Episcopi vices 
gerens; hinc in suo territorio habet 
praesumptionem libertatis et inde- 
pendentiae, et intentionem in iure 
fundatam libere peragendi ss. fun- 
cliones, et primum tenendi lo- 
cum in eisdem peragendis pag. 194. 

Ad Parochum speciant omnes 
respectivae paroeciae proventus ; 
ita ut ad eumdem spectent de iure 
omnes oblationes, et eleemosynae 
collectae intra fines suae paroeciaé, 
una cum earumdem administratione; 
nam oblator censetur offerre Paro- 
cho ratione curae animarum, et ad- 
ministrationis Sacramentorum. ibid. 

Etsi ex decreto Urbis et Orbis 
resolutum fuerit quod Missa solem- 
his in Coena Domini, et benedictio 
fontis baptismalis non sint de iuri- 
bus mere parochialibus, tamen ad 
parochos spectare indubium est. 
pag. 195. 

Tempore Missae paroecialis alias 
celebrare Missas in eadem Eccle- 
tia vetitum esse, quamplurimae in- 
huunt resolutiones ss. Congregatio- 
hum, ne fideles abstrahantur ab au- 
litione concionis, quae fieri debet 
in Missa paroeciali. dbid. 


Legatum pium 


Quamquam pro lege testatorum 
voluntas haberi debeat, tamen su- 
prema R. Pontificis auctoritas, ali- 
quando, ex benignitate, concedit 
legatorum reductionem, inspecta 
praecipue consanguineorum inopia: 
non derogando, sed quasi testato- 
rum voluntatem interpretando, ob 
nova adiuncta, testatoribus ignota. 
pag. 94. 

Quaelibet pia fundatione effugit 
civilium potestatum auctoritatem 
quoad inadimplementum, infractio- 
nem, reductionem , aul commuta- 
tionem. pag. 384. 

Romani tantum Pontifices, iu- 
sta et legitima interveniente causa, 
testatorum voluntates et fundationes 
ad certas pias causas in alios usus 
vel causas commutare possunt. ibid. 

Nam etsi depositiones testamen- 
tariae, quae Deum et animam con- 
cernunt, veluti leges habendae sint, 
super quibus nullum ius habet sae- 
cularis potestas, tamen clausulam 
continent tacitam — salvud auctorita- 
te Summi Pontificis. — ibid. 


Matrimonium 


Exclusa per sponsorum testium. 
que concordes depositiones consum- 
matione matrimonii, moralis ha- 
betur non consummationis certitu- 
do. pag. 204. 

Matrimonium non datur sine 
consensu. Consensus vero in matri- 
monio deficit, si desit contrahen- 
tium voluntas sive ex ignorantia 
sive @x coactione. ibid, 

Ignorantia habetur cum ob te- 
neram Nimis aetalem ingeniique ru- 
ditatem, quae matrimonii Sacramen- 
li propria sunt, contrahentes latent 
omnino. ibid. 

Coactio non pro omnibus si- 
milis requiritur, sed indoli, sexui, 
ac potissime aetati proportionalis. 
ibid. 

Cum de adolescentibus agitur 
haud graves minae requiruntur ut 
suasum sit, eos parentum voluntati 
in matrimonio contrahendo obtem- 
perasse. thid. 

Causae dispensationis conceden- 
dae sat validae habentur in probato 
periculo odii inter coniuges, nec 
non in remotione publici scandali. 
ibid. 

Ex dd. in dubio num_ pertur- 
batio privarit contrahentem requi- 
sila deliberatione, standum est pro 
valore actus; quia certum est ma- 
trimonium fuisse initum et dubitatur 
lantum an contractum fuerit cum 
sufficienti usu yationis, qui tamen 
praesumitur. pag. 274. 

Ideo, quando non constat eum 
de quo agitur, furore antea cor- 
reptum fuisse, praesumi non potest 
furiosus, sed sanae mentis haben- 
dus est, quia natura homines pro- 
ducil sanae mentis, et ipsi naturae 
adversaretur qui contrarium dice- 
ret, et sic dicenti adversaretur prae- 
sumplio, quae ab ipsa natura de- 
scendit. ibid. 

Quamobrem ad iudicium feren- 
dum super validitate contractus ma- 
trimonialis, primo inquirenda est 

Natura, gradus, gravitas, et form 
infirmitatis mentis; ut intelligi pos- 
sit an subiectus seu patiens eo 
pervenerit, ut libertatem amiserit 
moralem ad agnoscendam matri- 
monialis contractus entitatem. pag. 
275. 

Quamvis amentes quicumque 
lucida intervalla habeant quamplu- 
rima, eadem tamen non _habere, 
experientid constat, in rebus  illis 
per quas amentia fatigantur; et in 
quibus agere humano modo, et sine 
ullo influxu perturbatae imagina- 
tionis non valent. ibid. 


Matrimonium 
quoad procuratorem 


Consensus expressus per verba 
de praesenti, inter personas legi- 
timas ad contrahendum, matrimo 
nium facit; quia haer duo sunt 
de essentia sacramenti; dummodo, 
post Tridentinum, consensus expri- 
matur coram Parocho et duobus 
testibus. pag. 25. 

Matrimonium per procuratorem 
contractum validitate frui, etiam 
post Tridentinum, colligitur ex praxi 
totius Ecclesiae: dum passim cele- 
brantur matrimonia per procuralo- 
res, et ex fine Tridentini, a quo 
irritantur clandestina, quia facile 
probari nequeunt: sed cum matri- 
monia per procuratorem coram pa- 
rocho et duobus testibus celebrat- 
tur, huic fini satistit. pag. 26. 

Etiam ex iure civili contrahi 


posse matrimonium per epistolam 
eruitur ex Cap. mulierem |. de ritu 

nuptiarum: nam consensum contra- 
hentium etiam litterae manifestare 
valent; dummodo sive tacite sive 
expresse consensus revocalus non 
fuerit antequam pervenial epistola 
ad alium contrahentem, ibid. 

Independenter a quacumque re- 
novatione consensus, matrimonia 
celebrata inter absentes, sive per 
procuratorem, sive per litteras, sive 
per nuntios, valida sunt non solum 
ralione contractus, sed etiam ratio- 
ne sacramenti; Bened. XIV de Sy- 
nod, dioec, leg. 13 c. 32 n. Y. 
ibid. 

Qua de re cum investigandum 
sit de validitate matrimonii, per 
procuratorem celebrati, eruitur ex 
dd. non esse inquirendum de forma 
actus procurationis, neque de modo, 
quo scriptae fuerunt epistolae, sed 
de consensu mandantis in matrimo- 
nium, tali modo celebrandum. ibid. 


Missa 


Tempore quo cantantur horae 
canonicae in choro Missae privatae 
ad Altare maius celebrari non pos- 
sunt, ne confusio et impedimentum 
ingeratur psallentibus. pag. 244. 


Parochus quoad famulas 


Nedum veras concubinas, sed 
etiam alias feminas, de quibus tan- 
lum suspicio haberi possit, arcen- 
las esse a domibus presbyterorum 
ius et Doctores clamant. pag. 346. 

Ait enim Trid, Sess. 25 cap. 14 
de ref. « Prohibet s. Synodus qui- 
buscumque clericis ne concubinas 

aut alias mulieres, de quibus potest 
haberi suspicio in domo vel extra 
retinere aut cum iis ullam conver- 
sationem habere. » pag. 347. 


Parochus quoad remotionem 


Ex Tridentino Sess. 21 Cap. 6 
de ref. consulendum est regimini 
animarum per remotionem aut su- 
spens.onem parochorum, qui gravi 
de causa bonum animarum amplius 
operari non valent. pag. 479. 

Ob inimicitias et odium paro- 
chianorum parochum ‘fficio suo pri- 
vari iure posse, docetura§S. C.Con- 
gregatione per quamplurimas re- 
solutiones. ibid. 


Paroec'a quoad concursum 


Quamvis S. C. Congregatio, In- 
nocentius XI et Benedictus XIV re- 
gulas opportunas constituerint, qui- 
bus Tridentina forma concursus exe- 
cutioni uniformiter mandaretur, ut 
quamplurima vilarentur incommo- 
da; tamen non omnes hae regu- 
lae formam induunt substantialem, 
ex quorum neglectu  nullum = ha- 
beri debeat examen seu concursus. 
pag. 85. 

Ex decreto ipso Tridentini Sess. 
24 cap. 18 de ref. edictum con- 
cursus pendere a prudenti iudicio 
Episcoporum colligitur, nam ibi 
dictum est: « Et si Episcopo aut 
Synodo provinciali, pro regionis 
more videbitur magis expedire, per 
edicltum etiam publicum vocentur 
qui volent examinari. » ibid. 

Adversus regulas pro uniformi- 

late methodi in peragendis concur- 
sibus adsignatas, invalescere potest 
consuetudo, quae irrationabilis dici 
nequeat; quoniam regulae praedi- 
ctae haud praescriptae omnes fue- 
rant cum clausula irritanti, si secus 
factum fuerit. ébid. 


Paroecia quoad dismembrationem 


In dismembratione paroeciarum 
et in concursu ad ecclesias paroe- 
ciales contra decreta Episcoporum 
ex iure dari appellationem tantum 
in devolutivo: ita ut effectus de- 
cretorum nequeat suspendi, ne prae- 
iudicium curae animarum afferatur. 
pag. 344. 

Erroneam esse opinionem, ait 
De Luca in Cone. Trid. disc. 5, 
n. 5, et 6 quod contra omnes E- 
piscoporum provisiones in s. Visi- 
latione, generaliter et indefinite 
detur appellatio tantum in devolu- 
tivo, ita ut appellatio rite interpo- 
sila numquam suspendere valeat 
decreta aut provisiones in 8. Visi- 
tatione emissas. ibid. 

Eiusmodi appellatio in devolu- 
tivo iuxta De Luca tantum datur, 
praeter casus a fure positos, quoad 
ea quae concernunt correptionem 
morum aliasque provisiones, quas in 
forma extraiudiciali prompte dari 
oporteat ab Episcopo, more pru- 
—dentis patrisfamilias, potius quam 
- judicis instar. tbid. 


Patrinus 


Est contra romanam consuetu- 
dinem mos, ut idem ille qui le- 


vavit infantem a sacro fonte, ipsum 
suscipiat etiam in Sacramento Con- 
firmationis. pag. 539. 

Singulos patrinos pro singulis 
infantibus adhibendos esse, pene 
omnes docent dd. nisi necessitas , 
seu quaedam observandi romanam 
consuetudinem impossibilitas ur- 
geat. ibid. 


Pensio ecclesiastica 


Ex ss. canonibus certa tradi- 
tur regula, quae innuit haud facien- 
das esse quaslibet diminutioues in 
collatione beneficiorum ecclesiasti- 
corum a personis Papa inferioribus. 
pag. 34. 

Inter diminutiones praecipoum 
tenet locum pensio ecclesiastica : 
quae est ius percipiendi partem 
fructuum ex alieno beneficio, au- 
cloritate superioris ecclesiastici con- 
stitutum favore alicuius clerici. ib. 

Ecclesiastica pensio dispescitur 
in pensionem quae confertur ad 
vitam beneficiati, diciturque onus 
personae: et in eam quae confertur 
ad vilam pensionati, diciturque 
onus beneficii. ibid. 

Pensiones ad vitam pensionati 
conferri nequeuut nisi a R. Pontifice, 
quia constituunt onus beneficiorum, 
quae ex regula generali conferri 
debent absque ulla diminutione. 
ibid. 

Communior inter dd, est sen- 
tentia, Episcopos conferre tantum 
posse pensiones ad vitam henefi- 


ciati; quae onus personae non be- 
neficii constituunt. ibid. 

Navad paroeciales Erclesias Tri- 
dentinum Sess. 24 cap. 13 de ref. 
sanxit, Nullam imponi posse pen- 
sionem illis paroeciis, quae sum- 
mam ducatorum centum, secundum 
verum annuum valorem non. exce- 
dunt. ibid, 

Haec sanctio confirmata fuit per 
Constitutionem Quanta diei 15 Se- 
plembris 1724: quae expresse iubet, 
ne locorum Ordinarti, aut alii qui- 
cumque collatores ecclesiarum pa- 
rochialium ullo modo dictas eccle- 
sias pensionibus gravent. pag. 35. 

lustissima ratione id vetitum 
fuisse patet: quum nulla videatur 
esse pro parochis congrua portio 
satis ampla: qui sui populi neces- 
silatibus providere tenentur, eique 
in multis casibus auxiliari. ibid. 

Ex principiis iuris disertissimis 
cerlum est. beneficia ecclesiastica 
conferenda esse absque ulla dimi- 
nultione, et iam collatis nullimode 
imponi posse, neque census neque 
pensiones , praecipue perpeluas, 
pag. 90. 

Attamen si id expostulare vi- 
deatur tum causae piae ulilitas, tam 
rei necessitas, suprema auctoritate 
Summi Pontificis fieri potest, etiam 
in beneficiis iurispatronatus tum 
aclivi, tum passivi, et absque pa- 
\roni consensu. ibid. 


Pontifex quoad confirmationem 


Duplex est, ex dd. confirma- 
lio quae Constitutionibus Regula- 
rium accedert potest ex benigni- 

late Apostolicae Sedis, nempe in 
forma communi et in forma spe- 
cifica. pag. 293. 

In forma communi confirman- 
tur statuta quae non singulatim exa- 
minantur, neque a Pontifice proban- 
tur molu proprio et certa scientia 
et solum conditionate; nempe si 
iuste, canonice ac provvide facta 
sint, ac non adversentur sacris ca- 
nonibus, Tridentino, et Constitu- 
tionibus Apostolicis. ibid. 

In forma specifica confirmantur, 
cum praemittitur causae cognitio, 
singula statuta diligenter expen- 
duntur, nulla adiicitur conditio, sed 
accedit Apostolica auctoritas cum 
clausula molw proprio atque ex cer- 
ta scientia. thid. — 

Constitutiones appropatae in for- 
ma specifica induunt naturam legis 
pontificiaes constitutiones confirma- 
tae in. forma communi, hane natu- 
ram non induant et deleri possunt 
a statuentibus. tbid. 

Religiosos Ordinis regularis te- 
neri ad observantiam clausurae, et 
ad recitationem horarum canonica- 
rum in communi, dubitari a nemine 
potest, post Tridentinas sanctiones 
et Apostolicas constitutiones, ad id 
editis. ibid. | 


Reseripia R. Pontificis 


Rescripta R. Pontificis, ex motu 
proprio exarata, infici nequeunt vi- 
lio subreptioniss; quae omnino. ex- 
cluditur per virtutem motus pro- 
prii ipsius Principis: nescitur enim 

an Princeps processerit ex causis 
in petitione allegatis seu ex aliis 
etiam, quas non revelavit. pag. 135. 

Neque dici potest gratiam fa- 
clam fuisse ad /alterius instantiam, 
quando adest ¢lausula motus pro- 
prii; ne Papa de mendacio redar- 
gui videatur: eteniim stare insimul 
possunt quod Princeps fuerit requi- 
situs, et tamen potius dicatur mo- 
tus a seipso. pag. 136. 

Quum enim Pontifex omnimoda 
et absolut4 gaudeat potestate in 
beneficiis et ipsorum bonis, potest 
unire Ecclesias, si bonum anima- 
rum id expetat, supprimere, alte- 
ram alteri subiicere, et iura unius 
alteri dare ex deliberata voluntate; 
neque praesumitur vel alicui noce- 
re; cum sit ipse iustitiae et aequi- 
tatis cultor et vindex. ibid. 


Vicarii Parochiales 


Duplicis sunt generis vicarii 
parochiales ; perpetui, nempe et 
temporales: perpetui ab Episcopo 
constituuntur loco principalis recto- 
ris, Cuin assignatione congruae por- 
tionis fructuum cuipiam ecclesiae; 

temporales vero sufficiuntur pro 
peragendo ecclesiastico servitio in 
locum alterius, ad tempus, seu ad 
voluntatem constituentis superioris. 
pag. 144. 

Innumera autem sunt argumen- 
la quae suadent, vicarios perpe- 
tuos praeferendos esse vicariis tem- 
poralibus, qui non sunt instituti 
in ecclesiis: decet enim ut quaeli- 
bet Ecclesia proprium habeat sa- 
cerdolem, ceu sponsa virum, qni 
eam caste et sincere regat. ibid. 

Naturale vitium est negligere 
quod a pluribus communiter pos 
sidetur, neque se nihil habere, qu 
non totum habeat, arbitretur. ibid. 

Vicarii’ temporales , ad nutum 
amovibiles ecclesiam minus dili- 
gunt, nec ovium sollicitam curam 
gerunl; quum saepe removeantur, 
etiam sine causa, qui verum titn- 
lum non habent, et nomine alieno 
agunt. ibid. 

Vicarii perpetui in quos tola 
cura animarum transfertur, quique 
habent verum titulum ecclesiae pa- 
roecialis, constitui non possnnt, nisi 
prius erigatur vicaria perpetua. ibid, 











